Acorn Archimedes

Acorn Arkimedes er en familie av personlige datamaskiner som er designet av Acorn Computers Ltd i Cambridge i England og som ble solgt på slutten av 1980-tallet til midten av 1990-tallet.
Dette var Acorns første hjemmedatamaskin basert på deres egen ARM-arkitektur (CPU og arkitektur var da kjent som Acorn RISC-Maskin, eller ARM, som senere ble en av de mest brukte CPU-arkitekturene i verden, og brukes for eksempel i de fleste smarttelefoner). Den første Arkimedesmaskinen ble lansert i 1987.
ARMs RISC design – 32-bits CPU (26-bit adressering), med en klokkehastighet på 8 MHz, angitt med 4.5+ MIPS, medførte en betydelig oppgradering fra 8-bits hjemmedatamaskiner, for eksempel Acorns tidligere modeller. Det ble hevdet at denne modellen var den raskeste mikrodatamaskinen, og hastigheter på 18 MIPS ble også oppnådd under tester.Modellene i familien utelot enten Acorn eller Arkimedes som en del av navnet, og de første modellene ble kalt «BBC Arkimedes», mens navnet «Acorn Arkimedes» ofte ble brukt for å beskrive noen av Acorn datidige designer basert på samme arkitektur. Selv om datamaskinene ikke er i salg lenger, kan datamaskiner som Raspberry Pi fortsatt kjøre operativsystemet, RISC OS (i all fall senere versjoner), siden de benytter seg av ARM-brikker som er (for det meste) er kompatible.


== Beskrivelse og historie ==


=== Tidlige modeller ===
Acorn Arkimedes var den første RISC-baserte hjemmedatamaskinen. De første modellene ble lansert i juni 1987, da kalt 300- og 400-serien. 400-serien hadde fire utvidelsesspor (selv om et to-sporet bakplan kan legges til 300-serien som en offisiell oppgradering og tredjeparter produserte sine egne 4-spors bakplan) og en ST506 kontroller for en intern harddisk. Begge modellene brukte operativsystemet Arthur (senere erstattet av RISC OS som en betalt oppgradering), BBC BASIC og en emulator for Acorns BBC Micro, og ble montert i todelte kabinett med en liten sentralenhet, med skjerm på toppen, et separat tastatur og tre-knappers mus (der den midterste ble brukt for å vise sprettoppmenyer i operativsystemet). Alle modeller hadde åttekanals 8-bit stereo lyd (tidsmultiplekset i programvaren til én kanal levert av maskinvaren. og volumkontrol i programvaren) og kunne vise 256 farger på skjermen.Det ble opprinnelig lansert fire modeller med ulik minnestørrelse, A305, A310, A410 og A440. 540 ble avduket i september 1990, med SCSI med høyere hastighet og mulighet for å koble til Genlockenheter. 300- og 400-modellene ble etterfulgt av en rekke maskiner med mindre endringer og oppgraderinger:


=== A3000 og A5000 ===

Det ble begynt på en etterfølger til operativsystemet Arthur. Det fikk i utgangspunktet navnet Arthur 2, men ble det omdøpt til RISC OS 2. Nye maskiner ble levert med dette operativsystemet forhåndsinstallert. En rekke nye maskiner ble introdusert sammen med RISC OS 2 og i mai 1989, ble 300-serien faset ut i favør av den nye Acorn A3000 (400-serien ble holdt i produksjon). Tidligere modeller som brukte Arthur kunne oppgraderes til RISC OS 2 ved å skifte ut ROM-brikker som inneholdt operativsystemet.
A3000 inneholdt en 8 MHz ARM2, og ble levert med 1 MB RAM. I motsetning til tidligere modeller, ble A3000 levert i en enhet, på samme måte som BBC Micro, Amiga 500 og Atari ST, der tastaturet var integrert i baseenheten. Denne formfaktoren tok en del mer plass, noe som Acorn prøvde å løse ved å tilby et skjermstativ som var koblet til baseenheten. Den nye modellen hadde bare et enkelt internt utvidelsesspor, som var fysisk forskjellig fra de tidligere modellene. En ekstern kontakt kunne brukes for å koble til eksisterende utvidelseskort, selv om de måtte være i et ekstern kabinett som ble koblet til hovedenheten.
A300-serien, A400-serien, R140 og A3000-maskinene hadde en VIDC1a videobrikke, som ga et bredt utvalg av skjermoppløsninger, som de som tilbys offisielt av operativsystemet:

160 × 256 med 4, 16 eller 256 mulige farger
320 × 256 med 2, 4, 16 eller 256 mulige farger
640 × 256 med 2, 4, 16 eller 256 mulige farger
640 × 512 med 2, 4, 16 eller 256 mulige farger
800 × 600 med 2, 4 eller 16 mulige fargermen den kunne brukes for å vise andre oppløsninger, som:

1152 x 896 med 2 mulige fargerI 1991 ble modellen A5000 lansert. Den hadde den nye 25 Mhz ARM3-prosessoren, 2 eller 4 MB RAM, en 40MB eller 80 MB stor harddisk og en mer konvensjonell formfaktor. Dimensjonene var 100 mm x 430 mm x 340 mm. Forbedrede grafiske muligheter gjorde det mulig for modellen å vise oppløsninger opp til 800x600 piksler. Det var også den første modellen som hadde en høytetthetdiskett som standard. Det var også støtte for forskjellige formater som DOS- og Ataridisketter. En senere versjon av modellen hadde 33 Mhz ARM3, 4 eller 8 MB RAM, og en 80 eller 120 MB harddisk.

A5000 hadde innledningsvis den nye 3.0-versjonen av RISC OS, og selv om flere programfeil ble oppdaget, ble de fleste enhetene levert med RISC OS 3.10 eller 3.11. Som før, kunne eldre maskiner bli oppgradert til det nye operativsystemet, dog måtte enkelte modeller utvides med et datterkort først.. Tidligere modeller kunne også få oppgradert grafikkmuligheter via en tredjepartsoppgradering.


== Referanser ==